Exqrch/balinese-Komodo-pixelgpt huggingface dataset:
I grungsang. Ia kecog-kecog ngejoh. Luh Lancah ngabag bengbengan I Biing, misi abungkul, jemaka. Gabaga bengbengan I Badeng misi taluh abungkul, jemaka. Gabaga bengbengan I Saa-sangkur,…puyung. Ngembos Luh Lancah, laut ngamelmel, "“Né kenken I Saa-sangkur? Buluné paling kedasa, putih. Bungutné kuning, munyiné jangih. Nyamané I Biing tekén I Badeng jemet matuluh. Mataluh sabilang wai”". "“Nyai Saa-sangkur bakal wanengin icing. Yan kanti buin telun tusing
icing. Yan kanti buin telun tusing mataluh, bakal tampah. Anggon aturan di tugu”". Makruyuk I Grungsang. "“Kuk Kuruyuk…kok. Kuk kukuruyuuuuuk…kok”". Sambilangé ngebet I Saa-sangkur. "“né kenken I Grungsang buka anak nyautin munyin awake”". Saget teka I Pagul uli ibian. Ia magregotan negen biu tasak dipunya duang ijeng. Masih ada don biu malipet-lipet duang gulung. Jagjagina baan Luh Lancah, ""Beh begeh-begeh pesan biu dak-rajané. Suba
""Beh begeh-begeh pesan biu dak-rajané. Suba kuning tasak dipunya. Pedas mael payu”". Jemaké don biuné ané suba malipet-lipet. "“Bli, gaenang tiang kopi? Niki ada jaja gipang”". ""Nah, dadi”", keto sautné I Pagul tumuli mategtegan diambené. Gelising satua, kacerita jani suba buka telun. Cara biasa, Luh Lancah teka uli peken ngadep pikolihan abian, tur mabaan mulih kaperluan sadina-dina. Ngatekok I Selem, tuun uli bengbengané. Sambehiné
I Selem, tuun uli bengbengané. Sambehiné jagung mapikpik. I Biing katekok-katekok tuun uli bengbengané. I Selem ajak I Biing noltol jagung dampingané baan I Grungsang. "“Né dijé I Saa-sangkur dadi tusing ada? Bah, mirib ia ilang”". Magrudug seratiné pesu uli kandangné. Ada ané makrebes meju. Sambehina buin jagung. Makruyuk I Grungsang ngalad. Saget I Saa-sangkur makeber tuun, katekok-katekok munyiné jangih. "Kok-kok katekok, kok-kok katekok”",
munyiné jangih. "Kok-kok katekok, kok-kok katekok”", tur milu noltol jagung, ebeta baan I Grungsang. Luh Lancah ka bengbengan I Badeng, gabaga misi taluh abungkul, gabaga bengbengan I Biing misi taluh abungkul, jemaka. Lantas ia ka bengbengan I Saa-sangkur, gabaga misi taluh cenik nu kebus. Jemaka, … taluh emas, canting-cantungana, anteb. "”Taluh Emas!”" ngarugtug bayuné. Saget teka I Pagul matetegan duang kisa misi buah undis
matetegan duang kisa misi buah undis ané muda-muda tekén buah kacang dawa. Limané matengtengan ngaba kuud abungkul. Jagjagina baan Luh Lancah, sebengné binger, "”Bli, Bli Pagul! I Saa-sangkur mataluh emas”". I Pagul dabdab nuunang tetegenanné, tusing ngerti. "“Beli, ené taluh emas. I Saa-sangkur ané mataluh”". Jemaké ban I Pagul, "”Saja taluh Emas!”" ia kendel laut negak di ambené ilih-ilih. "“Beli Pagul, benjang taluh niki
ilih-ilih. "“Beli Pagul, benjang taluh niki bakal adep tiang ka peken. Pasti liu maan pipis”". "“Nah, adep ja suba!”" Buin maniné pasemengan Luh Lancah suba makiré ka peken. Nyuun penarak misi buah undis tekén buah kacang dawa. Taluh emasné kaputa aji don biu, laut buntila di bulangné. Suud ngadep buah undis tekén buah kacang dawa terus I a ngojog ka tukang emasné. "“Jero tukang,
ngojog ka tukang emasné. "“Jero tukang, niki tiang ngadol taluh emas". Bengong I tukang emas tumben nepukin emas mabungkulan cara taluh. Jemakina, usap-usapa laut timbanga. Selaé gram. Bayaha duang ringgit klenting. Ngénggalang Luh Kancah mulih, nanging tusing engsap ia magagapan nasi duang kaputan muah meli kencerik anyar abiding. Cara biasané neked jumah Luh LAncah, nyambehin siapné jagung mapikpik. Makejang siapné suba tuun. I Biing,
Makejang siapné suba tuun. I Biing, I Badeng muah I Saa-sangkur. Duduka taluh I Biing muah taluh I Badengé. Gabaga bengbengan I Saa-sangkur, masih misi taluh emas. Jemaka tur gemela. Negak di ambené, bengong, sambilanga mabalih siapné para girang noltol jagung. Ni Luh Lancah kenyem-kenyem pedidi, liatné nerawang joh. "”Né I Siap Saa-sangkur mataluh emas. Di basangné pedas liu misi taluh emas. Yen ia
liu misi taluh emas. Yen ia liang juang maling, pedas taluh emasné masih palinga. Melahan suba jani ia ejuk. Tampah purak basangné. Duduk taluhné. Adep ka peken. Liu maan pipis. Kubuné ganti apang cara umah anak désa. Paoné mabataran bata. Ngaé kamar mandi ané bersih.”" Ngadebras ia bangun. Juka I Saa-sangkur. Jemakanga pangiris. Tampaha, puraka basangné. Apa bakatanga? Tuah tai temblek..ané pengit. Luh Lancah
Tuah tai temblek..ané pengit. Luh Lancah ngeling ngerod maselselan. Pustaka.
Jawa Jawa utawi Nusa Jawa (aksara Bali: ᬚᬯ) inggih punika silih tunggil nusa sané wénten ring Indonésia. Manut ring carita, daweg masané kuna, Nusa Bali miwah Nusa Jawa wantah dados manunggal utawi dados asiki. Ipun nénten manunggal malih sapisan kapalasang olih Dang Hyang Sidhimantra. Genah malasang Baliné punika sané mangkin dados selat utawi segara cupit sané kawastanin Segara Rupek. Sané mangkin Nusa Jawa madrewé
Rupek. Sané mangkin Nusa Jawa madrewé penduduk kirang langkung 150-an yuta diri. Pustaka.
Kadutan Kadutan utawi Keris utawi Duwung inggih punika silih tunggil sanjata belati sané keanggén mayuda ring nampek, sané mangkin keris puniki kantun keanggén ring akéh upacara adat utawi dados ageman. Ketah nyané kauningin antuk tosan aji utawi wesi aji artos ipun wesi sané mulia taler metuah. Ring para kramané keris keanggep sanjata sané medué tuah niskala. Keris puniki silih tunggil asil budaya material warisan
silih tunggil asil budaya material warisan para pitara. keris puniki kauningin ring wewengkon Asia Kelod-Kangin sekadi Thailand, Singapura, Malaysia miwah Filipina. Taler akéh ring wewengkon Indonésia utawi nusantara nguningin keris, saking nusa Jawa, Sumatera, Kalimantan, Sulawesi, Maluku, Bali, Nusa Tengara Barat, ngantos Nusa Tenggara Timur. Punika keris kauningin manados identitas budaya asli Indonésia. Kaloktah ida sané ngaryaning keris puniki kewastanin empu. Pande Wayan Suteja
puniki kewastanin empu. Pande Wayan Suteja Neka nikayang gelar punika ring Bali metiosan, ida sané merkarya kewastanin pande keris, empu utawi sulinggih puniki wantah ida sané nyuciang utawi masupati keris pekaryan sang pande keris, mangda keris puniki urip taler matuah. Ring warsa 2008, keris katetapang manados Warisan Budaya Tak Benda Jagat olih UNESCO, panetapan punika mawinan keris puniki nenten wantah wujud ipun, menawi pidabdab
nenten wantah wujud ipun, menawi pidabdab pekaryan ngantos kawiguna ipun nentén prasida kaicalang, sampun dados situnggal paiketan sané jangkep. Pustaka.
I Lelasan tekén I Sampi Satua I Lelasan tekén I Sampi (aksara Bali: ᬇᬮ᭄ᬮᭂᬮᬲᬦ᭄ᬢᭂᬓᬾᬦᬇᬲᬫ᭄ᬧᬶ) inggih punika silih tunggil satua Bali. Daging carita. I pidan, ada koné alas madurgama kawawa ban I Sangmong. Yéning lakar ngadilin watek buroné ané malaksana pelih, I Sangmong kawantu ban I Lutung. Kacerita né jani, I Lutung lakar ngadilin I Tumisi, I Capung Bangkok, I Blatuk, I Kunang-kunang, I Beduda,
I Blatuk, I Kunang-kunang, I Beduda, muah I Sampi. Ané paling simalu lakar madilan tuah I Tumisi, kéné petakoné, "“Wih… Iba Tumisi, né makejang nyamané makaengan, to ngudiang Iba ileh-ileh setata ngaba umah, Ibi sing demen jenek dini?”". Kéto I Lutung matakon. Masaut lantas I Tumisi, "“Aksamang Icang Jero Lutung, ané makrana tiang ileh-ileh ngaba umah, sawiréh jejeh pesan tiang tekén ia I Capung
pesan tiang tekén ia I Capung Bangkok, ia setata mailehan ngaba ngaba tumbak poléng. Buin pidan jai a suud ngaba tumbak poléng, kala ento tiang lakar suud ngindang ngaba umah.”" Sawiréh kta sangkéné I Tumisi, jani aliha I Capung Bangkok ban I Lutung, laut katakonang, "“Wih… Iba Capung Bangkok, né ulian iba makrana I Tumisi ileh-ileh ngaba umahné. Kai mataken jani tekén Iba, Nak
Kai mataken jani tekén Iba, Nak ngudiang Iba ileh-ileh ngaba tumbak poleng?”" Masaut koné I Capung Bangkok, "“Kéné Jero Lutung, ané ngaranang tiang ileh-ileh ngaba tumbak poléng, sawiréh to nyamané I Blatuk nepak kulkul bulus. Kadén tiang ada pancabaya.”" Beneh dingeha pasaut I Capung bangkoké, yen ada kulkul bulus, patut pesu ngaba gegawan, pét ada pancabaya pang élah mapitulung. Sawiréh buka kéto ngéncolang I
mapitulung. Sawiréh buka kéto ngéncolang I Lutung ngalih I Blatuk tur matakon kéné. "“Wih… Iba Kedis Blatuk, Nak ngudaing Iba ngedig kulkul bulus? Kanti pesu I Capung Bangkok ngaba tumbak poléng. Nak kénkén unduké?”" Masaut jani I Blatuk, kéné munyinné. "“Naweg Jero Lutung, ané makrana tiang nepak kulkul bulus, sawiréh I Kunang-kunang ileh-ileh ia ngaba api. Jejeh keneh tiangé, nyanan tunjula umah brayané”". Buin
tiangé, nyanan tunjula umah brayané”". Buin I Lutung marasa tusing ja pelih I Blatuk ngedig kulkul bulus. Jadi aliha I Kunang-kunang tur katakonin, "“Ih Iba Kunang-kunang, nak ngudiang Iba indeng-indeng ngaba api? Iba ané makrana I Blatuk nepak kulkul"". Masaut I Kunang-kunang, "“Kéné to Jero Lutung. Ané makrana tiang ileh-ileh ngaba api, sawiréh I Beduda setata ngurek tanah di jalané. Yen sing tiang ngaba
di jalané. Yen sing tiang ngaba api, peteng jalané tusing beneh ban majalan”". Jani, I Beduda aliha laut katakonin, "“Wih… Iba Beduda, né Iba setata ngusak-nguakang jalan, kanti I Kunang-kunang ngaba sundih ngentasin jalané. Nak ngudiang telah urek Iba jalané?”" Masaut I Beduda, kéné munyiné. "“Naweg Jero Lutung, Yen amoné gedé-gedén tain sampiné, kal depang kéto mauyag di jalané? Tiang ngurek jalané sawiréh nulungin
jalané? Tiang ngurek jalané sawiréh nulungin brayané apang tusing kanti ngenjekin ain sampi. Lunga Ida Sang Prabu, kacingak jalané tusing misi tai. To makrana urugang tiang tain sampiné"". Jani aliha I Sampi tur katakonin, "“Wih Sampi, sajan Iba sing ngelah pangrasa, setata meju di jalan-jalané. To makrana I Beduda ngurek jalané ngurugang tain Ibané”". Kacerita I Sampi tusing ngelah pasaut. Ditu lantas I Sampi
ngelah pasaut. Ditu lantas I Sampi kesisipang, sawiréh ia lémpas tekén kasukertan jagat, tusing nguratiang karesikan lingkungan. Né jani I Sampi wenang dadi tetadahan Sang Raja Sangmong. Kacerita ngeling koné I Sampi sleguk-sleguk mangenang ibané lakar katadah ban I Sangmong. Jani tepukina ia ngeling ban I Lelasan. Matakon koné I Lelasan, "“Ih iba Sampi, nak ngudiang Iba ngeling cara anak cerik? Baas amonto gedén
cara anak cerik? Baas amonto gedén Ibané buina siteng, dadi bisa ngeling sleguk-sleguk? Nak kéngkén unduké?”" Masaut I Sampi, "“Kené Lelasan, awanan kai ngeling buka jani, sawiréh kai pelih tur kena kadanda pati, sangkaning kai meju di jalan-jalané, kai lakar tadahé tekén Sang Prabu I Sangmong"". Kasautin ban I Lelasan, "“Bah yen tuah ento ané makarana Iba ngeling, eda sanget sebetanga, Kai bakal nyadia
eda sanget sebetanga, Kai bakal nyadia mapitulung, depang kai lakar nandingin I Sangmong. Kema énggalang, orahang pang Kai ané tadaha!”". Majalan koné jani I Sampi lakar matemu ngajak I Sangmong. Suna koné matemu, ngraos I Sampi, "“Ratu Sang Prabu, titiang sayuwakti sané iwang, agia dados hyunan IDewa. Sakéwanten wénten pabesen ipun I Lelasan mangda titiang tangkil meriki riantukan ipun jagi nandingin linggih cokoridéwa. Yéning
ipun jagi nandingin linggih cokoridéwa. Yéning pastika ipun kaon, wawu ja kocap titiang dados hyunan Palungguh Cokoridéwa”". Masaut I Sangmong sada bangras, “Kénkén to Sampi, I Lelasan dot matanding wiring ngajak gelah? Béh dadi tusing bisa matilsang awak, ia tusing koné nawang gelah? Gelah siteng, sakti, gigin gelahé rangap-rangap, kukun gelahé lanying-lanying, dong tusing madaya ia buron nista, cenik, ngrépé lakar bani ngarepin gelah.
cenik, ngrépé lakar bani ngarepin gelah. Nah yen saja kéto, kema sambatin I Lelasan, dija ia dot matanding? Buin pidan? Lemah yata peteng, di alasé yata di gunung?”. Masaut I Sampi buka kéné, "“Ipun I Lelasan jagi ngiring kayun Cokoridéwa drika ring bungkil tiyingé, dinané bénjang”. “Nah yen suba kéto gelah misadia pesan. Kema orahin ia I Lelasan, majalan iba apang gati!”" Kéto I
majalan iba apang gati!”" Kéto I Sangmong nimbal. Gelisan satua, buin maniné, masiat koné I Sangmong ajaka I Lelasan di bungkil tiingé, sambilanga dengak-dengok I Lelasan nyandénin I Sangmong ané ngranang ia kaliwat gedég. Lantas jag dengeka bungkil tiingé ban I Sangmong kanti océl giginé engsut di bungkil tiingé. Ditu ia, I Sangmong, kalah tanding nglawan I Lelasan. Tur ia I Sampi luput tekéning
Tur ia I Sampi luput tekéning dandapati. To makrana kayang ka jani pasuitran I Sampi leket pesan ngajak I Lelasan. Yen ada Lelasan masiat ajaka Lelipi, maan I Lelasan makipu di tain sampiné, sinah ia tusing kalah baana tekén I Lelipi.
Jukut Plecing Plecing punika sambel khas Indonésia saking wewengkon Bali, lan Lombok. Plecing punika sambel tomat, sané kedagingin uyah, sere, tabia, bawang, kesuna, limo, miwah tomat. ketah nyané nganggén kangkung menawi prasida nganggén sané tiosan sekadi kacang lindung, gondo, bayem miwah sané tiosan. Ring lombok keanggén penyanding Ayam taliwang, lakaran ipun saking ketah nyané saking kangkung. Menawi rasa plecing puniki ring Bali miwah Lombok,
plecing puniki ring Bali miwah Lombok, sané irika luwih pedes. Ring Lombok plecing puniki patut nganggén kangkung, kacang tanah miwah busbusan. Yen ring Bali wénten sané nyampuh nganggén telengis. Pustaka.
Sere Sere punika silib tunggil basa sané kaférmentasi ketah nyané keanggén ring ajengan wewengkon Asia Kelod Kangin miwah Cina Kelod. Lakaran utama ipun saking udang utawi ebi sané kaancurang taler kacampuh sareng uyah, taler kafermentasi makudang minggu. Punika dados lakaran penting ring akéh kari, saos, miwah sambel. Sera inggih punika silih tunggil basa sané kacampuh ring sanganan. Sera basa Indonésiané inggih punika "Terasi". Sera
basa Indonésiané inggih punika "Terasi". Sera malakar aji udang miwah bé. Sera kaanggén ring sanganan mangda jaen. Sera kaanggén ring sambel, basan rujak, miwah sanganan sané tiosan. Pustaka.
Basa Prancis Basa Prancis ("le français", "la langue française") punika silih tunggil basa pinih sarat ring kelompok basa Roman sareng basa Spanyol miwah basa Portugis. Basa Prancis pinaka basa pinih akéh kebaosang kaping 11 ring guminé. Ngantos warsa 1999, basa puniki kebaosang olih sawatara 77 yuta jatma ring guminé manados basa ibu taler olih 128 yuta jatma liyané manados basa kaping kalih. Basa Prancis
manados basa kaping kalih. Basa Prancis taler keanggén basa resmi utawi basa Pamréntahan olih akéh seka taler organisasi, sekadi Uni Éropa, IOC, PBB, taler FIFA. Pustaka.
I Lelipi Gadang tekén I Katak Satua I Lelipi Gadang tekén I Katak inggih punika silih tunggil satua Bali. Daging carita. Di telaga ané ening, misi bungan tunjung tur mabunga nedeng kembang, liu ada katak pada megonggang girang. Bes kaliwat demené sawiréh telagané setata misi yéh ebek tur kataké makejang pada pepek ngamah. Kacerita liu panak kataké pasliwer ditu nyiwiang ratun kataké ané madan
ditu nyiwiang ratun kataké ané madan I Karitaka. I Karitaka katak ané setata nyalanang demen pedidi. Kataké ané cenik-cenik setata orina ngalih legu, anggona tetedan. Diapin kéto, watek kataké, setata subakti tekéning retunné. Sedek dina anu, ada koné Lelipi Gadang teka ka telagané ento. Lelipiné ento tuah lelipi ané demen ngamah katak. Sawiréh di cariké telah suba kataké amaha, né jani ia ngungsi tongos
amaha, né jani ia ngungsi tongos telaga eningé ngalih amah. Disubané teked ditu, dapetanga uli joh ada ratun katak ané kaliwat gedé, awakné mokoh. Ngelah lantas pepineh loba I Lelipi Gadang, bakal ngamah ratun kataké. I Lelipi Gadang, nyaru-nyaru dadi sang meraga sadhu. Lantas nuju telagané ento, tur mesemu kalem. Sang Karitaka tengkejut nepukin I Lelipi Gadang teka sada mesemu layu. I Karitaka nyeritin
sada mesemu layu. I Karitaka nyeritin lelipiné ento, "“Wih Cai Lelipi Gadang, apa alih Cai mai? Apa ké di cariké tusing maan ngalih amah-amahan? Dadi kanti mai Cai ngungsi. Apang Iba nawang nah, icang tuah ratun telagané dini"". Kéto munyin I Karitakané bangras. Lantas masaut I Lelipi Gadang: "“Aduh Ratun Kataké dini. Eda malu Iba salah tampi tekén patekan icangé dini. Icang tuah katitahang
patekan icangé dini. Icang tuah katitahang olih Ida Bhatara Brahma, bakal dadi parekan sarwa kataké ané ada dini”". "“Men apa titah Ida Bhatara Brahma tekén Cai, ih lelipi gadang. Tegarang orang jani!”" Kéto I Karitaka matakon. Buin kasautin ban I Lelipi, "“Kéné. Dugasé pidan, mula saja icang demen ngamah katak, tur sarwa buron ané ada di cariké. Sakéwala disubané icang suud ngamah katak, ada
disubané icang suud ngamah katak, ada petapaan katak ané maan panugrahan olih Ida Bhatara Brahma. Ditu icang kena pastu, pang sing buin mani puan ngamah katak. Icang ketuduh pang dadi parekan sarwa kataké dini, di telaga ening ené. Nyadpada tekén ratun kataké dini”". "“Men kéngkén carané Cai nyadpada dini, sawiréh icang suba ratun kataké?”" Kéto petakon Sang Karatika natasang unduk I Lelipi Gadang. Jani
natasang unduk I Lelipi Gadang. Jani suba kena pengasih-asih ia I Katak, demen kenehné I Lelipi Gadang. Buin ia nyekenang, "“Aduh Ratun Katak, jani icang tuah nuutin apa ané ketitah Ida Bhatara Brahma. Yen ada koné Ratun Kataké dini, baang Ratun Kataké magandong dini di tundun icangé, lakar kija ja I Ratun Katak, icang pastika lakar satinut"". Mara kéto munyin I Lelipi Gadang, jeg
kéto munyin I Lelipi Gadang, jeg lega pesan koné keneh Ratun Kataké ento. Onyangan soroh kataké ataga, kaajak menék ditu di tundun I Lelipi Gadangé. Jani I Lelipi mapi-mapi dadi sang sadhu, satia tekén swadharmané dadi parekan sarwé kataké ané ada di tlagané ento. Sabilang wai koné I Lelipi Gadang nginutin apa ané titaha tekén soroh kataké ditu. Dadi lagas jani bayun Ratun Kataké
Dadi lagas jani bayun Ratun Kataké masawitra ngajak I Lelipi Gadang. Yan kudang dina kadén suba majalan pangaptiné I Lelipi Gadang, jani ada koné bayuné lakar ngamah kataké. Masemu layu I Lelipi Gadang ngraos tekéning I Katak, "“Aduh Ratun Katak, né jani ada sipta saking Ida Bhatara Brahma tekéning icing. Ada koné gua cenik ditu di tanggun talagané, ditu koné tongos leguné liu, amah-amahan
ditu koné tongos leguné liu, amah-amahan kataké. Icang kapituduh ngaba soroh kataké kemu"". Masaut Ratun Kataké, "“Nah yan saja kéto titahé, lautang suba jalanang!”". Konyang jani ataga soroh kataké ban ratunné, apanga menék di tundun I Lelipi Gadang. Jani suba lantas menék soroh kataké, sekabedik lantas I Lelipi Gadang ngungsi ka goa cenik tongos ané oranga liu misi legu. Disubané teked ditu, jeg maplisahan
legu. Disubané teked ditu, jeg maplisahan I Lelipi, ngaé awakné malingkeh nekepin goané ento. I Ratun Katak ajaka kataké makejang tusing nyidang pesu uli goané ento. Sekaukud amaha kataké ditu baan I Lelipi Gadang. Lega pesan kenehné sawai maan ngamah katak. Kacerita jani, disubané telah baana ngamah kataké, dadi kéweh koné I Lelipi Gadang majalan. Maplisahan ulian bes baat awakné ulian bes keliwat betek
baat awakné ulian bes keliwat betek basangné motah ngamah katak. Sagét teka lantas ané ngelahang cariké, makesiab koné nepukin lelipi gadang gedé maplisahan, awakné buling, bes keliwat betekan basangné, tusing dadi mekrisikan. Jeg sempala koné baong lelipiné aji madik ban anaké ané ngelahang cariké. Payu masi I Lelipi Gadang ngemasin mati. Pustaka.
I Lutung Nayanin Pekak Dukuh Satua I Lutung Nayanin Pekak Dukuh inggih punika silih tunggil satua Bali. Daging carita. Kacerita I Lutung ajak I Kakua mula makanténan melah pesan. I Lutung suba koné pepes gati uluk-uluka ban I Kakua. Ané jani ia maling biu sig paabiané Pekak Dukuh. Sedek I Lutung ngamah biu, teka Pekak Dukuh nengokin pabiané. Dapetanga ditu I Lutung magendingan. Kené
Dapetanga ditu I Lutung magendingan. Kené koné gendingané, "“I Kakua betén tengkulak”". Kasambungin ban I Kakua uling di betén tengkulaké, "“I Lutung di kayuné melut biyu”". Sawiréh sada pepes ia magendingan buka kéto ajaka dadua, jani kapineh-pinehin gendingé ento ban I Pekak Dukuh. Ditu lantas I Dukuh ngungkabang tengkulaké, tepukina I Kakua ngesil, lantas ejuka abana mulih. Teked jumahné tekepanga koné I Kakua delod
jumahné tekepanga koné I Kakua delod paonné. Pekak Dukuh ngaukin cucunné ané madan Luh Kancrung, "“Wih Luh… kema jep ka warung ma, meli basa bakal anggon Kak masanin bé kakua"". Dingeha koné tekén I Kakua omongané Pekak Dukuh ngajak cucuné Luh Kancrung ané bajang cerik tur sedeng maguna pesan, lantas ngeling koné I Kakua. Teka jani cucunné ngaba basa lakar basa uli di peken.
basa lakar basa uli di peken. énggal lantas Pekak Dukuh ngaé basa, ada basa rajang, basa kesuba cekuh, muah basa ané lénan. Gelising satua, sedek iteha Pekak Dukuh ngaé basa, teka lantas I Lutung sig I Kakuané. Takonanga koné I Kakua, "“Kakua … Kakua, Iba tekepanga dini jani, buin akejep Iba bakel tampaha, anggona saté, lawar, muah ané lénan"". "“Ih … Lutung dadi kéto
lénan"". "“Ih … Lutung dadi kéto baan Iba mapineh, Iba tusing nawang kai bakal anténanga ngajak cucunné Pekak Dukuh? To, to, sing not Iba cucunné jegég ngonér ané maboréh kuning. To, ia I Pekak Dukuh ngaé basa bakal anggona ngaé upakara banten pesakapan kainé ngajak Luh Kancerung, kéto abetné I Kakua”". Masaut lantas I Lutung, "“Yen kéto kai ja baang dini apang taén kai
ja baang dini apang taén kai ngantén ngajak anak jegég, cucunné Pekak Dukuh. Yen Iba bakal ngantén ngajak ia sinah tusing pantes sawiréh goban ibané jelék, kembang lecé, bawak, buin mapepelan. Lén kai, kai bagus pangadeg kainé nyempaka, janjang jamprat, rekrek rebo yen sawangan kasorang tanding"". Masaut I Kakua kéné, "“Diastun Iba bagus janjang sawiréh kai ané ngelah pedumané, cendek kai tusing maang Iba
pedumané, cendek kai tusing maang Iba sawiréh kai dot pesan ngantén”". Kukuh koné I Lutung nagih apang atekén I Kakua, nengil I Lutung ditu matekepan sambilanga kedék kenyir-kenyir eger bakal ngantén. Sawiréh I Lutung suba ditu matekepan lantas I Kakua ngéncolang malaib ka tukadé. Suba jani pragat basané Pekak Dukuh, tundéna lantas Luh Kancerung nyemak Kakuané, "“Luh, kema jemak kakuané aba mai!”". Kema lantas
jemak kakuané aba mai!”". Kema lantas Luh Kancerung bakal nyemak I Kakua. Teked ditu tengkejut ia sawiréh I Lutung kenyir-kenyir. Malaib lantas Luh Kancerung sig umah pekakné. "“Pekak, pekak, I Kakua selem ada ditu matekepan giginné rangap. Mara kéto ngénggalang Pekak Dukuh kema sig I Lutungé matekepan"". Mara nganteg ditu, nyengir koné I Lutung geroh-geroh. "“Bah to ya I Lutung jani dini, gedénan bénné
I Lutung jani dini, gedénan bénné bandingang tekén I Kakua. Jani suba Iba bakal tampah kai”". Mara kéto, jeg ngeling lantas I Lutung inget ia tekén kauluk-uluk ban I Kakua. ""Pekak, Pekak yen Pekak bakal nampah tiang, tiang sing ja nyidaang mati matebek, yen mula pekak las, bedbed awak tiangé aji duk, di muncuk ikut tianga gantungang biyu aijas apang ada anggona bekel tekén
aijas apang ada anggona bekel tekén atman tiangé mulih ka kadituané”". Mara kéto I Lutung, sajan lantas bedbeda awak I Lutungé baan duk, tur gantunganga biyu di muncuk ikutné. Lantas bor-bora eduké ento ban I Pekak Dukuh. Né jani sawiréh suba gedé pesan apiné, jeg makecos lantas I Lutung sig duur neb umahné pekak Dukuh makrana kanti telah puun umah I Kak Dukuhé dilap
puun umah I Kak Dukuhé dilap api. I Lutung entunganga ibané di tukadé. Disubané telah apiné, menékan lantas ia di duur batuné sambilanga melut-melut biyu. Pustaka.
I Srabena I Srabeni Satua I Srabena I Srabeni inggih punika silih tunggil satua Bali. Daging carita. Kacerita anak manyama ajaka dadua, ané kelihan madan I Srabena, adinné madan I Srabeni. Ngomong I Srabena muah I Srabeni tekén bapanné, "Bapa, bapa, icang dot pesan dadi agung, jenengang ja icang Anak Agung, Pa!". Masaut bapanné, "Béh Cening, kéweh pesan anaké lakar dadi agung, yan tondén
anaké lakar dadi agung, yan tondén maan ngamitranin anak luh suba ngelah kurenan, tur apang di arepan ané muani ngamitranin, tusing ja dadi nyeneng agung!". Mara kéto munyin bapanné, masaut I Srabena I Srabeni, "Nah bapa, kéto ja kéto". Majalan lantas ia ngalih anak luh ané ngelah kurenan. Kacarita di jalan nepukin lantas ia anak luh, laut bapan I Srabenané makasihan ngajak kurenan anaké
I Srabenané makasihan ngajak kurenan anaké luh ento. Matakon anaké luh, "Yéh né ya. Cai lakar kija ajak dadua?" Masaut I Srabena, "Bih Embok, icang tundéna ngamitranin anak luh ané suba makurenan tekén bapan icangé". ""Nah lamun kéto mai mulihan kumah emboké, sakéwala nyanan lamun ngenah kurenan emboké engkebang men ibané nah!"." Macelep lantas ia mulihan. Suba jani nganteg jumahan, tepukina kurenané negak di